# name
Anàlisi bioquímica de l’interactoma de MLC1 i GlialCAM: impacte en la Leucoencefalopatia Megalencefàlica

# metadata.dc.contributor.other[].value
Universitat de Barcelona. Departament de Ciències Fisiològiques

# metadata.dc.description.abstract[].value
[spa] El propòsit principal d’aquesta tesi és obtenir nous coneixements sobre la fisiopatologia de la Leucoencefalopatia Megalencefàlica amb Quists subcorticals (MLC, de l’anglès Megalencephalic Leukoencephalopathy with subcorticals Cysts), un tipus de leucodistròfia genètica causada per mutacions en els gens de MLC1 o GLIALCAM. Aquest treball té l’objectiu d’aprofundir en el paper fisiològic de les proteïnes MLC1 i GlialCAM, a partir de la identificació de la seva xarxa de proteïnes d’interacció i de l’estudi de la
modulació dels canals de clorur en els astròcits.
En la introducció, en primer lloc es resumeixen les principals característiques genotípiques i fenotípiques de la malaltia MLC, i les seves proteïnes implicades, concretament MLC1 i GlialCAM. Posteriorment, es proporciona una visió exhaustiva de la fisiologia dels astròcits, les cèl·lules principalment implicades en la malaltia, amb un focus especial en la descripció dels canals de clorur ClC-2 i VRAC. I per últim, es dona una descripció general sobre les característiques principals dels receptors acoblats a proteïna G (GPCR, de l’anglès G protein-coupled receptors) i la implicació en el mecanisme de la regulació del volum cel·lular. De manera més detallada, es descriuen les funcions dels receptors orfes GPR37, GPR37L1 i GPRC5B en el sistema nerviós central (SNC), degut a la seva potencial implicació en la malaltia MLC.

# metadata.dc.source[].value
Tesis Doctorals - Departament - Ciències Fisiològiques

# metadata.dc.title[].value
Anàlisi bioquímica de l’interactoma de MLC1 i GlialCAM: impacte en la Leucoencefalopatia Megalencefàlica